
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 2065 

~ 24 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Προγράμματος Μεταπτυχιακών Σπουδών 
του Τμήματος Μηχανικών Παραγωγής και Διοίκη¬ 
σης του Πολυτεχνείου Κρήτης, σε αντικατάσταση 
του προγράμματος που είχε εγκριθεί με την αριθμ. 

Β1/818/15-11 -93 υπουργική απόφαση (Φ.Ε.Κ. 

868/Β/93). 1 

Καθορισμός προϋποθέσεων, κριτηρίων και διαδικασιών 
πρόσβασης στο σύστημα νοσηλευτικής και Ιατρο¬ 
φαρμακευτικής περίθαλψης ανασφαλίστων και οι¬ 
κονομικά αδυνάτων πολιτών - Δημιουργία Ενιαίου 
Μητρώου Ανασφαλίστων και Οικονομικά Αδυνάτων 2 
Αναγνώριση Νοσοκομειακής Μονάδας» ως κατάλλη¬ 


λης» για άσκηση των γιατρών. 3 

Διάλυση της Δημοτικής Επιχείρησης Τοπικής Ανάπτυ¬ 
ξης Δήμου Σκύρου του Ν. Εύβοιας. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις Σφαλμάτων στην Γ2β/3492 απόφαση του 
Υπουργείου Υγείας και Πρόνοιας (ΦΕΚ 1767/ 

99/τ.ΒΟ. 5 

Διορθώσεις σφαλμάτων στην Γ2β/2379 απόφαση του 
Υπουργείου Υγείας και Πρόνοιας (ΦΕΚ 1651/99/τ. θ') 6 


ΑΠΟΦΑΣΕΙΣ 

Αριθ. Β7/472 ( 1 ) 

Έγκριση Προγράμματος Μεταπτυχιακών Σπουδών του 
Τμήματος Μηχανικών Παραγωγής και Διοίκησης του 
Πολυτεχνείου Κρήτης, σε αντικατάσταση του προ¬ 
γράμματος που είχε εγκριθεί με την αριθμ. Β1/818/15- 
11-93 υπουργική απόφαση (Φ.Ε.Κ. 868/Β/93). 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

(α) Των άρθρων 11,12 και 13 του Ν.2083/92 (ΦΕΚ 159τ. 
Α’) «Εκσυγχρονισμός της Ανωτάτης Εκπαίδευσης». 

(β) Του άρθρου 16 παρ. 1 και 2 του Ν.2327/1995 (ΦΕΚ 
156 τ. Α’) «Εθνικό Συμβούλιο Παιδείας, ρύθμιση θεμάτων 
Έρευνας Παιδείας κλπ». 


(γ) Του άρθρου 29Α’του Ν. 1558/1985 (ΦΕΚ 137 Α’) «Κυ¬ 
βέρνηση και Κυβερνητικά Όργανα», όπως αυτό προστέ¬ 
θηκε με το άρθρο 27 του Ν. 2081/1992 (ΦΕΚ 154 Α') «Ρύθ¬ 
μιση του θεσμού των επιμελητηρίων και άλλες διατάξεις» 
και αντικαταστάθηκε με την παράγραφο 2α του άρθρου 1 
του Ν.2469/1997 (ΦΕΚ38Α’) «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις». 

(δ) Την αριθμ. Ο (94) 1423/29-7-97 απόφαση της Επι¬ 
τροπής Ευρωπαϊκών Κοινοτήτων, σχετικά με τη χορήγη¬ 
ση συνδρομής του Ευρωπαϊκού Κοινοτικού Ταμείου 
(ΕΚΤ) και του Ευρωπαϊκού Ταμείου Περιφερειακής Ανά¬ 
πτυξης (ΕΤΠΑ) για την υλοποίηση του ΕΠΕΑΕΚ που 
εντάσσεται στο Κοινοτικό Πλαίσιο Στήριξης, στην Ελλά¬ 
δα. 

(ε) Την υπ’ αριθ. Β1/818/15-11-93 υπουργική απόφαση 
(868/Β/93). 

2. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του Κρατικού Προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν.2469 (ΦΕΚ56τ. Α’) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» 

3. Το απόσπασμα πρακτικού της Γ.Σ.Ε.Σ. του Τμήματος 
Μηχανικών Παραγωγής και Διοίκησης (7η συνεδρία 
20/10/1998) 

4. Το απόσπασμα πρακτικού της Συγκλήτου με την ειδι¬ 
κή σύνθεση του Πολυτεχνείου Κρήτης (67η/31-8-99), 
αποφασίζουμε: 

Εγκρίνουμε από το ακαδημαϊκό έτος 1997-1998 τη λει¬ 
τουργία του Προγράμματος Μεταπτυχιακών Σπουδών 
του Τμήματος Μηχανικών Παραγωγής και Διοίκησης του 
Πολυτεχνείου Κρήτης, σε αντικατάσταση του Π.Μ.Σ. που 
είχε εγκριθεί με τη Β1/818/15-11-93 υπουργική απόφαση 
(Φ.Ε.Κ. 868/Β/93). 

Άρθρο 1 

Γενικές Διατάξεις 

Το τμήμα Μηχανικών Παραγωγής και Διοίκησης του Πο¬ 
λυτεχνείου Κρήτης οργανώνει και λειτουργεί Μεταπτυ¬ 
χιακό Πρόγραμμα Σπουδών από το ακαδημαϊκό έτος 
1997-1998, σύμφωνα με τις διατάξεις της απόφασης αυ¬ 
τής και τις διατάξεις των άρθρων 10 έως 12 του 
Ν.2083/92. 

Άρθρο 2 

Αντικείμενο - Σκοπός 

Το Τμήμα Μηχανικών Παραγωγής και Διοίκησης (ΜΠΔ) 
του Πολυτεχνείου Κρήτης είναι το πρώτο που ιδρύθηκε 
στη χώρα μας στην ειδικότητά του. Κύρια αποστολή του 
είναι να μορφώνει μηχανικούς επιστήμονες ειδικούς στο 
σχεδιασμό της δομής και της λειτουργίας πολύπλοκων 
τεχνολογικών διοικητικών συστημάτων. 

Ο μηχανικός Παραγωγής και Διοίκησης δεν ασχολείται 
αποκλειστικά με αυτή καθ' εαυτή την παραγωγική διαδι¬ 
κασία και την τεχνολογική της δομή, αλλά βλέπει σφαιρι¬ 
κά τον κύκλο ζωήςτου προϊόντος: σύλληψη προϊόντος-τε- 
χνοοικονομικόςσχεδιασμός-παραγωγή-εμπορία. 

Ο μηχανικός Παραγωγής και Διοίκησης αποκτά λοιπόν 
την ιδιότητα του γεφυροποιού μεταξύ τεχνολογίας της 
παραγωγής και διοίκησης της τεχνολογίας. Αποστολή 
του είναι η οργάνωση της παραγωγής καθώς επίσης και η 
επιστημονική υποστήριξη των αποφάσεων στη βιομηχα¬ 
νία και τις διάφορες ιδιωτικές και δημόσιες επιχειρήσεις. 

Ο μηχανικός Παραγωγής και Διοίκησης είναι ένας ευέ¬ 
λικτος τύπος μηχανικού με διοικητικο-τεχνική μόρφωση, 
προσαρμοσμένος απόλυτα στις ανάγκες της Ελληνικής 
κοινωνίας. 

Σκοπός του ΠΜΣ του Τμήματος ΜΠΔ είναι η μετεκπαί¬ 
δευση των φοιτητών και η ειδίκευσή τους σε έναν από 
τους τομείς του Τμήματος, καθώς επίσης και η δημιουρ¬ 
γία επιστημόνων-ερευνητών οι οποίοι θα συνεισφέρουν 
στην προώθηση της έρευνας, της επιστήμης και των 
εφαρμογών της. 

Άρθρο 2 

Μεταπτυχιακοί Τίτλοι 

Το Μεταπτυχιακό Πρόγραμμα Σπουδών απονέμει 
(α) Μεταπτυχιακό Δίπλωμα Ειδίκευσης (ΜΔΕ) στους 
εξής τομείς: 

Συστήματα Παραγωγής 
Οργάνωση και Διοίκηση 
Επιχειρησιακή Έρευνα, και 
(β) Διδακτορικό Δίπλωμα (ΔΔ). 

Γιατην απόκτηση Διδακτορικού Διπλώματος, απαιτείται 
η κατοχή Μεταπτυχιακού Διπλώματος Ειδίκευσης του Πο¬ 
λυτεχνείου Κρήτης ή άλλου ΑΕΙ της Ελλάδας ή της αλλο¬ 
δαπής. 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί διπλωματούχοι όλων των τμη¬ 
μάτων Μηχανικών Παραγωγής και Διοίκησης, Μηχανολό¬ 
γων Μηχανικών, Ηλεκτρολόγων Μηχανικών, Ηλεκτρονι¬ 
κών Μηχανικών, Μηχανικών Ηλεκτρονικών Υπολογιστών, 
Χημικών Μηχανικών, Μηχανικών Μεταλλείων-Μεταλ- 
λουργών, Πολιτικών Μηχανικών, Τοπογράφων Μηχανι¬ 
κών, Αρχιτεκτόνων Μηχανικών, Ναυπηγών Μηχανικών, 
Φυσικής, Χημείας, Γεωλογίας, Μαθηματικών, Γεωπονίας, 
Οικονομικών Επιστημών, Διοίκησης Επιχειρήσεων, Πλη¬ 
ροφορικής, Ιατρικών και Βιολογικών Επιστημών, τόσο 
των Ελληνικών Ανωτάτων Εκπαιδευτικών Ιδρυμάτων 
(ΑΕΙ), των αντιστοίχων και ισοδύναμων Ανωτάτων Εκπαι¬ 
δευτικών Ιδρυμάτων της αλλοδαπής, καθώς επίσης και 
απόφοιτοι των ελληνικών Τεχνολογικών Εκπαιδευτικών 
Ιδρυμάτων (ΤΕΙ) των σχολών Τεχνολογικών Εφαρμογών. 


Δεκτοί στο ΠΜΣ γίνονται πτυχιούχοι των ανωτέρω τμη¬ 
μάτων μετά από κρίση των προσόντωντους από ΓΣΕΣ του 
Τμήματος Μηχανικών Παραγωγής και Διοίκησης σύμφω- 
να με τις προϋποθέσεις του άρθρ. Ιθτου Ν.2327/95. 

Επίσης, απόφοιτοι των ΙΟΑΜΑ5 (ΙηίΘΓηαΙίοηεΙ οθπϊγθ ίοτ 
Αάνεηοβά ΜβάΐΙβΓεηβεη Αρτοηοιπίο δΐυάϊβδ) μπορούν να 
γίνουν δεκτοί στο Διδακτορικό Δίπλωμα εφόσον 1) έχουν 
στο βασικό πτυχίο τους μέσο όρο βαθμολογίας τουλάχι¬ 
στον έξι και μισό (6,5) και 2) η μεταπτυχιακή τους διατρι¬ 
βή είναι ερευνητική και ισότιμη με τις εκπονούμενες στην 
αντίστοιχη Μεταπτυχιακή Ειδίκευση του Τμήματος 
Μ.Π.Δ. του Πολυτεχνείου Κρήτης. 

Για την εγγραφή στο ΠΜΣ για την απόκτηση Διδακτορι¬ 
κού Διπλώματος, απαιτείται η κατοχή Μεταπτυχιακού Δι¬ 
πλώματος Ειδίκευσης του Πολυτεχνείου Κρήτης ή άλλου 
ισοτίμου ΑΕΙ της Ελλάδος ή της αλλοδαπής, με μέσο όρο 
τουλάχιστον οκτώ (8). 

Άρθρο 5 

Χρονική Διάρκεια Σπουδών 

Η ελάχιστη χρονική διάρκεια για την απονομή των κατά 
το άρθρο 3 τίτλων ορίζεται για μεν το Μεταπτυχιακό Δί¬ 
πλωμα Ειδίκευσης σε δύο (2) διδακτικά εξάμηνα και για το 
Διδακτορικό Δίπλωμα σε έξι (6) διδακτικά εξάμηνα συ¬ 
μπεριλαμβανομένων και των εξαμήνων του ΜΔΕ. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ώς εξής: 

Γ ια το ΜΔΕ απαιτείται η επιτυχής παρακολούθηση έξι 
(6) μαθημάτων και η εκπόνηση μεταπτυχιακής διατριβής 
ερευνητικού χαρακτήρα από τα μαθήματα του προγράμ¬ 
ματος σπουδώντου Τμήματος ή άλλων τμημάτων του Πο¬ 
λυτεχνείου Κρήτης. 

Γ ια το Διδακτορικό Δίπλωμα απαιτείται η επιτυχής πα¬ 
ρακολούθηση 10 μαθημάτων και η εκπόνηση διδακτορι¬ 
κής διατριβής ερευνητικού χαρακτήρα. Κάθε υποψήφιος 
διδάκτορας είναι υποχρεωμένος να ολοκληρώσει ένα 
ελάχιστο αριθμό μαθημάτων στον τομέα που εκτελεί τη 
διδακτορική διατριβή. Ο αριθμός αυτός καθορίζεται από 
τη ΓΣΕΣ. 

Τα μαθήματα είναι εξαμηνιαία, έχουν τη μορφή διαλέ¬ 
ξεων ή σεμιναρίων ή άλλων σύγχρονων και τεχνολογικά 
εφικτών εκπαιδευτικών μεθόδων (όπως μέσω Εκπαίδευ¬ 
σης από Απόσταση) και μπορεί να περιλαμβάνουν ασκή¬ 
σεις, θέματα, παρουσιάσεις, συζητήσεις κατά την κρίση 
του διδάσκοντος. Επίσης, στελέχη της βιομηχανίας θα 
καλούνται να δίνουν διαλέξεις-σεμινάρια πάνω σε τρέχο¬ 
ντα τεχνικά προβλήματα. Οι ασκήσεις που θα εκπονούν οι 
φοιτητές μέσα στα πλαίσια των απαιτήσεων για το ΠΜΣ 
θα προέρχονται κατά το δυνατόν από πραγματικά προ¬ 
βλήματα εφαρμογών. Κάθε μάθημα έχει τρεις διδακτικές 
μονάδες. Κάθε διδακτική μονάδα αντιστοιχεί σε μία εβδο¬ 
μαδιαία ώρα διδασκαλίας. 

Το αναλυτικό πρόγραμμα των μαθημάτων ανά κύκλο 
μαζί με μία σύντομη περιγραφή του κάθε μαθήματος πα¬ 
ρατίθεται στη συνέχεια: 



Ο 


ι 

• ΚΥΚΛΟΣ ΣΠΟΥΔΩΝ: ΕΠΙΧΕΙΡΗΣΙΑΚΗ ΕΡΕΥΝΑ (Ε.Ε.) 

ΕΕ01: ΠΟΛΥΚΡΙΤΗΡΙΑ ΣΥΣΤΗΜΑΤΑ ΑΠΟΦΑΣΕΩΝ 
ΕΕ02: ΠΡΟΗΓΜΕΝΗ ΤΗΛΕΜΑΤΙΚΗ ΟΔΙΚΩΝ ΜΕΤΑΦΟΡΩΝ 
ΕΕ03: ΠΡΟΧΩΡΗΜΕΝΑ ΣΥΣΤΗΜΑΤΑ ΥΠΟΣΤΗΡΙΞΗΣ ΑΠΟΦΑΣΕΩΝ 
ΕΕ04: ΕΙΔΙΚΑ ΘΕΜΑΤΑ ΣΥΝΔΥΑΣΤΙΚΗΣ ΒΕΛΤΙΣΤΟΠΟΙΗΣΗΣ 
ΕΕ05: ΠΑΡΑΛΛΗΛΟΙ ΑΛΓΟΡΙΘΜΟΙ ΜΑΘΗΜΑΤΙΚΟΥ 
ΠΡΟΓΡΑΜΜΑΤΙΣΜΟΥ 

ΕΕ 06 : ΤΕΧΝΗΤΗ ΝΟΗΜΟΣΥΝΗ ΚΑΙ ΣΥΣΤΗΜΑΤΑ ΜυΐΤΙ-ΑΘΕΝΤδ 

ΕΕ07: ΣΥΣΤΗΜΑΤΑ ΧΡΗΜΑΤΟΟΙΚΟΝΟΜΙΚΩΝ ΑΠΟΦΑΣΕΩΝ 

ΕΕ08: ΕΙΔΙΚΑ ΘΕΜΑΤΑ ΘΕΩΡΙΑΣ ΠΑΙΓΝΙΩΝ 

ΕΕ09: ΣΤΡΑΤΗΓΙΚΟ ΜΑΝΑΤΖΜΕΝΤ 

ΕΕ10: ΒΕΛΤΙΣΤΟΣ ΕΛΕΓΧΟΣ 

ΕΕΐ'ΐ: ΠΡΟΓΡΑΜΜΑΤΙΣΜΟΣ ΠΑΡΑΓΩΓΗΣ 

ΕΕ12 ΕΙΔΙΚΑ ΘΕΜΑΤΑ ΒΕΛΤΙΣΤΟΠΟΙΗΣΗΣ 

ΕΕ13: ΑΣΑΦΗ ΣΥΝΟΛΑ ΚΑΙ ΛΟΓΙΚΗ: ΘΕΩΡΙΑ ΚΑΙ ΕΦΑΡΜΟΓΕΣ 

• ΚΥΚΛΟΣ ΣΠΟΥΔΩΝ: ΣΥΣΤΗΜΑ ΠΑΡΑΓΩΓΗΣ (Σ.Π.) 

ΣΠ01: ΜΕΛΕΤΗ-ΣΧΕΔΙΑΣΗ ΜΕ ΤΗ ΒΟΗΘΕΙΑ ΥΠΟΛΟΓΙΣΤΩΝ 
ΣΠ02: ΣΧΕΔΙΑΣΜΟΣ ΠΑΡΑΓΩΠΚΩΝ ΕΡΓΑΣΙΩΝ ΜΕ ΤΗ ΒΟΗΘΕΙΑ 
ΥΠΟΛΟΓΙΣΤΩΝ 

ΣΠ03: ΕΙΔΙΚΑ ΚΕΦΑΛΑΙΑ ΟΙΜ 
ΣΠ04: ΒΕΛΤΙΣΤΟΣ ΕΛΕΓΧΟΣ 
ΣΠ05: ΣΤΟΧΑΣΤΙΚΑ ΣΥΣΤΗΜΑΤΑ ΚΑΙ ΕΛΕΓΧΟΣ 
ΣΠ06: ΠΡΟΧΩΡΗΜΕΝΑ ΑΝΑΜΟΝΗΤΙΚΑ ΣΥΣΤΗΜΑΤΑ 
ΣΠ07: ΕΙΔΙΚΑ ΘΕΜΑΤΑ ΣΥΣΤΗΜΑΤΩΝ ΠΑΡΑΓΩΓΗΣ 
ΣΠ08: ΠΡΟΧΩΡΗΜΕΝΑ ΘΕΜΑΤΑ ΡΟΜΠΟΤΙΚΗΣ 
ΣΠ09: ΕΛΕΓΧΟΣ ΚΙΝΗΣΗΣ 

ΣΠ10: ΣΧΕΔΙΑΣΜΟΣ ΚΑΙ ΒΕΛΤΙΣΤΟΠΟΙΗΣΗ ΠΕΙΡΑΜΑΤΩΝ 
ΚΑΙ ΠΕΙΡΑΜΑΤΙΚΩΝ ΔΙΕΡΓΑΣΙΩΝ 
ΣΠ11: ΒΙΟΛΟΓΙΚΗ ΕΠΕΞΕΡΓΑΣΙΑ ΥΓΡΩΝ ΑΠΟΒΛΗΤΩΝ 
ΣΠ12: ΦΥΣΙΚΟ-ΧΗΜΙΚΗ ΕΠΕΞΕΡΓΑΣΙΑ ΥΓΡΩΝ ΑΠΟΒΛΗΤΩΝ 
ΣΠ13: ΠΡΟΓΡΑΜΜΑΤΙΣΜΟΣ ΑΝΑΠΤΥΞΗΣ ΚΑΙ ΑΞΙΟΛΟΓΗΣΗ 
ΣΥΣΤΗΜΑΤΩΝ ΗΛΕΚΤΡΙΚΗΣ ΕΝΕΡΓΕΙΑΣ 
ΣΠ14: ΑΝΑΛΥΣΗ ΧΡΟΝΟΣΕΙΡΩΝ 
ΣΠ15: ΘΕΩΡΙΑ ΑΣΑΦΩΝ ΣΥΝΟΛΩΝ ΚΑΙ ΕΦΑΡΜΟΓΕΣ ΣΤΑ 
ΣΥΣΤΗΜΑΤΑ ΠΑΡΑΓΩΓΗΣ 

ΣΠ16:ΣΥΝΕΡΓΑΣΤΙΚΗ ΣΧΕΔΙΟΜΕΛΕΤΗ ΚΑΙ ΙΔΕΑΤΗ ΠΑΡΑΓΩΓΗ 
ΣΠ17: ΜΗΧΑΝΙΚΗ ΟΡΑΣΗ 
ΣΠ18: ΠΡΟΓΡΑΜΜΑΤΙΣΜΟΣ ΠΑΡΑΓΩΓΗΣ 
ΣΠ19: ΕΙΣΑΓΩΓΗ ΣΤΟΝ ΥΠΟΛΟΓΙΣΤΙΚΟ ΗΛΕΚΤΡΟΜΑΓΝΗΤΙΣΜΟ 
ΚΑΙ ΣΤΙΣ ΕΦΑΡΜΟΓΕΣ ΤΟΥ. 

• ΚΥΚΛΟΣ ΣΠΟΥΔΩΝ: ΟΡΓΑΝΩΣΗ ΚΑΙ ΔΙΟΙΚΗΣΗ (Ο.Δ.) 

ΟΔΟΙ: ΜΕΘΟΔΟΛΟΓΙΕΣ ΕΠΙΛΥΣΗΣ ΔΙΟΙΚΗΤΙΚΩΝ ΠΡΟΒΛΗΜΑΤΩΝ 
ΟΔ02: ΜΑΡΚΕΤΙΝΓΚ 
ΟΔ03: ΤΕΧΝΟΛΟΓΙΚΗ ΠΡΟΒΛΕΨΗ 
ΟΔ04: ΣΤΟΧΑΣΤΙΚΑ ΜΟΝΤΕΛΑ ΠΡΟΒΛΕΨΗΣ 
ΟΔ05: ΝΤΕΤΕΡΜΙΝΙΣΤΙΚΑ ΜΟΝΤΕΛΑ ΠΡΟΒΛΕΨΗΣ 
ΟΔ06: ΣΥΣΤΗΜΑΤΑ ΧΡΗΜΑΤΟΟΙΚΟΝΟΜΙΚΩΝ ΑΠΟΦΑΣΕΩΝ 
ΟΔ07: ΑΣΦΑΛΕΙΑ ΤΗΣ ΕΡΓΑΣΙΑΣ ΚΑΙ ΔΙΑΧΕΙΡΙΣΗ ΤΗΣ 
ΟΔ08: ΑΝΑΛΥΣΗ ΔΡΑΣΤΗΡΙΟΤΗΤΩΝ ΚΑΙ ΟΡΓΑΝΩΣΗ ΤΗΣ ΕΡΓΑΣΙΑΣ 
ΟΔ09: ΔΙΟΙΚΗΣΗ ΤΗΣ ΤΕΧΝΟΛΟΓΙΚΗΣ ΚΑΙΝΟΤΟΜΙΑΣ 
ΟΔΙΟ: ΣΤΡΑΤΗΓΙΚΗ ΔΙΟΙΚΗΣΗ ΤΩΝ ΕΠΙΧΕΙΡΗΣΕΩΝ 
0Δ11: ΔΙΟΙΚΗΣΗ ΑΝΘΡΩΠΙΝΩΝ ΠΟΡΩΝ 
0Δ12: ΔΙΑΧΕΙΡΙΣΗ ΧΡΗΜΑΤΟΟΙΚΟΝΟΜΙΚΩΝ ΚΙΝΔΥΝΩΝ 
0Δ13: ΠΛΗΡΟΦΟΡΙΑΚΑ ΣΥΣΤΗΜΑΤΑ ΣΤΗ ΔΙΟΙΚΗΣΗ 
0Δ14: ΝΟΜΙΚΑ ΘΕΜΑΤΑ ΔΙΟΙΚΗΣΗΣ ΔΗΜΟΣΙΩΝ ΣΥΜΒΑΣΕΩΝ 
ΚΑΙ ΑΣΦΑΛΕΙΑΣ ΕΡΓΩΝ ΚΑΙ ΕΠΙΧΕΙΡΗΣΕΩΝ 
0Δ15: ΔΙΟΙΚΗΣΗ ΟΛΙΚΗΣ ΠΟΙΟΤΗΤΑΣ 
0Δ16: ΔΙΟΙΚΗΣΗ ΤΕΧΝΟΛΟΓΙΚΩΝ ΕΡΓΩΝ ΚΑΙ ΠΡΟΓΡΑΜΜΑΤΩΝ 
0Δ17: ΕΡΕΥΝΗΤΙΚΗ ΜΕΘΟΔΟΛΟΓΙΑ 


Άρθρο 6 

Αριθμός Εισακτέων 

Ο αριθμός εισακτέων στο μεταπτυχιακό πρόγραμμα 
σπουδών ορίζεται κατ’ ανώτατο όριο σε πενήντα (50) ανά 
ακαδημαϊκό έτος. 

Άρθρο 7 
Προσωπικό 

Το προσωπικό που θα απασχοληθεί στο Μεταπτυχιακό 
Πρόγραμμα Σπουδών έχει ως εξής: 

1. Από το υφιστάμενο προσωπικό ΔΕΠ: 16 άτομα 

2. Από συνεργαζόμενα πανεπιστημιακά Τμήματα και 
ερευνητικούς οργανισμούς του εσωτερικού και εξωτερι¬ 
κού. 

Άρθρο 8 

Υλικοτεχνική Υποδομή 

Το Τμήμα Μηχανικών Παραγωγής και Διοίκησης στεγά¬ 
ζεται σε νεόδμητες εγκαταστάσεις στην Πολυτεχνειού- 
πολη Χανίων. Στο Τμήμα λειτουργούν ήδη τα εξής θεσμο¬ 
θετημένα εργαστήρια: 

• Βιομηχανικής παραγωγής με τη βοήθεια Η/Υ-ΟΑΜ 

• Ρομποτικής 

• Ελέγχου ευφυών τεχνολογικών συστημάτων 

• Δυναμικών συστημάτων και προσομοίωσης 

• Σχεδιασμού & ανάπτυξης συστημάτων υποστήριξης 
αποφάσεων 

• Ανάλυσης δεδομένων και πρόβλεψης 

• Ασφάλειας της εργασίας & νοητικής εργονομίας 

• Διοικητικών συστημάτων 

• Συστημάτων χρηματοοικονομικής διοίκησης 
Επίσης λειτουργούν τα ακόλουθα διατμηματικά εργα¬ 
στήρια: 

• Σχεδιασμού με Η/Υ-ΟΑΩ 

• Τεχνολογίας & διαχείρισης περιβάλλοντος 

• Εργαλειομηχανών 

• ΚΕΓΕΠ 

Άρθρο 9 

Διάρκεια Λειτουργίας 

Το μεταπτυχιακό πρόγραμμα σπουδών θα λειτουργήσει 
για 5 έτη. 

Άρθρο 10 

Κόστος Λειτουργίας 

Από τις 1 -1 -1997 έως 31-12-1999το κόστος λειτουργίας 
υπολογίζεται σε δρχ. 33.633.846 που θα καλυφθεί από το 
πρόγραμμα του ΕΠΕΑΕΚ και το οποίο αναλύεται ως εξής: 

α) Αμοιβές (ΔΕΠ, εξωτερικοί συνεργάτες, διοικητικό 
προσωπικό), 14,550.000 δρχ. 
β) Δαπάνες μετακινήσεων, 3.611.752 δρχ. 
γ) Δαπάνες για αναλώσιμα και άλλες προμήθειες 
966.891 δρχ. 

δ) Δαπάνες για υποτροφίες, 13.960.000 δρχ. 
ε) Υλικοτεχνική υποδομή, 472.000 δρχ. 
στ) Γ ενικές δαπάνες, 73.203 δρχ. 

Από τις 1-1-2000 το ετήσιο κόστος λειτουργίας υπολο¬ 
γίζεται σε 39.000.000 δρχ. και αναλύεται ως εξής: 

α) Αμοιβές (ΔΕΠ, εξωτερικοί συνεργάτες, διοικητικό 
προσωπικό), 6.000.000 δρχ. 
β) Δαπάνες μετακινήσεων, 3.000.000 δρχ. 

γ) Δαπάνες για αναλώσιμα και άλλες προμήθειες 
4.000.000 δρχ. 

δ) Δαπάνες για υποτροφίες, 14.000.000 δρχ. 
ε) Υλικστεχνική υποδομή, 10.000.000 δρχ. 
στ) Γενικές δαπάνες, 2.000.000 δρχ. 

Οι πηγές χρηματοδότησης των παραπάνω ποσών υπο¬ 
λογίζεται να προέρχονται από ερευνητικά προγράμματα 
και το ΠΔΕ. 

Άρθρο 1 

Μεταβατικές Διατάξεις 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της ΓΣΕΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. 2928 (2) 

Καθορισμός προϋποθέσεων, κριτηρίων και διαδικασιών 
πρόσβασης στο σύστημα νοσηλευτικής και Ιατροφαρ¬ 
μακευτικής περίθαλψης ανασφαλίστων και οικονομικά 
αδυνάτων πολιτών - Δημιουργία Ενιαίου Μητρώού 
Ανασφαλίστων και Οικονομικά Αδυνάτων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

α) Τις διατάξεις του Ν.Δ. 57/73 (ΦΕΚ149/17-3- 73 τ ,Α') 
β) Το Ν 2082 /92 (άρθρο 44) 

γ) Τις διατάξεις του άρθρου 22 του Ν. 2362 / 95 (ΦΕΚ 
247 / Α/27-11-95) 

δ) Τη γ3 / 8645 /14-8-74 Υπουργική Απόφαση, 
ε) Την Α3γ/Φ. 15/οικ.9336 / 21 -5-86 Εγκύκλιο, 
στ) Την ανάγκη ορισμού οικονομικών κριτηρίων και δια¬ 
δικασιών για την υπαγωγή στο πρόγραμμα νοσηλευτικής 
και ιατροφαρμακευτικής περίθαλψης ανασφαλίστων και 
οικονομικά αδυνάτων πολιτών, με σκοπό τη διευκόλυνση 
των πολιτών, και την αναβάθμιση των παρεχομένων υπη¬ 
ρεσιών και την προς τούτο δημιουργία ενιαίου μητρώου . 

ζ) Την αριθ. 1107147/1239/006Α/4-10-96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών» 
(ΦΕΚ 922/Β/7-10-96). 

η) Το γεγονός ότι από τις διατάξεις της απόφασης αυ¬ 
τής προκαλείται ετήσια δαπάνη του Κρατικού Προϋπολο¬ 
γισμού , η οποία δεν μπορεί να υπολογισθεί γιατί εξαρτά- 
ται από τον αριθμό των ανασφάλιστων και οικονομικά 
αδυνάτων πολιτών και θα βαρύνει τις πιστώσεις του 
Υπουργείου Υγείας και Πρόνοιας. 

θ) Την αρ. 8211/1999 κοινή απόφαση του Πρωθυπουρ¬ 
γού και της Υπουργού ΥΠΕΣΔΑγιατην ανάθεση αρμοδιο¬ 
τήτων. 

ι) Την αρ. 5803/1998 κοινή απόφαση του Πρωθυπουρ¬ 
γού και του Υπουργού Υγείας και Πρόνοιας για την ανά¬ 
θεση αρμοδιοτήτων, αποφασίζουμε: 

Α. ΚΑΘΟΡΙΣΜΟΣ ΔΙΚΑΙΟΥΧΩΝ 

1. Δικαιούχοι δωρεάν ιατροφαρμακευτικής και νοσοκο¬ 


μειακής περίθαλψης από τα Νοσοκομεία του Ε.Σ.Υ., τα 
Κέντρα Υγείας , τα Περιφερειακά Ιατρεία, καθώς και τα 
νοσηλευτικά ιδρύματα Ι.Δ. που επιχορηγούνται από τον 
Κρατικό Προϋπολογισμό, είναι άτομα τα οποία διαμένουν 
μόνιμα και νόμιμα στην Ελλάδα , είναι ανασφάλιστα και 
έχουν οικογενιακό ετήσιο εισόδημα κάτω του 1.500.000. 
δρχ., προσαυξανόμενο κατά 30 % για τη σύζυγο και κατά 
20 % για κάθε ανήλικο ή προστατευόμενο παιδί. 

Το καθορισθέν αυτό εισόδημα, αυξάνεται κατά 50% στις 
περιπτώσεις πασχόντων από βαριά ανίατα ή δυσίατα νο¬ 
σήματα , όπως αυτά καθορίζονται με ειδική απόφαση του 
Υπουργού Υγείας και Πρόνοιας (και εκτιμάται ότι η δαπά¬ 
νη περίθαλψης θα δημιουργούσε στο άτομο ή στην οικογέ¬ 
νεια αδυναμία κάλυψης των βασικών βιοτικών αναγκών). 

Ως εισόδημα νοείται το φορολογούμενο πραγματικό ή 
τεκμαρτό και το απαλλασσόμενο ή φορολογούμενο με ει¬ 
δικό τρόπο. 

2. Δικαιούχοι της πιο πάνω ιατροφαρμακευτικής και νο¬ 
σοκομειακής περίθαλψης, ανεξαρτήτως εισοδήματος , 
είναι και οι παρακάτω ειδικές κατηγορίες. 

α. Παιδιά που εγκαταλείπονται σε Ιδρύματα. 

β. Αγωνιστές Εθνικής Αντίστασης και τα προστατευόμε- 
να μέλη των οικογενειών τους γ. Μοναχοί και λαϊκοί Ιεράς 
Μονής Σινά και Έλληνες κληρικοί των Πατριαρχείων, δ. 
Ενήλικες κρατούμενοι και ανήλικοι σε αναμορφωτήρια. 
ε.Αλλοδαποί γιατροί υπότροφοι Ελληνικού Κράτους και 
τα μέλη οικογενειών τους. στ. Ομογενείς και αλλοδαποί 
υπότροφοι του Ελληνικού Κράτους. 

3. Κάθε άλλη ισχύουσα διάταξη για κατηγορία ή ομάδα 
πληθυσμού παύει να ισχύει. 

4. Οι δικαιούχοι εφοδιάζονται με βιβλιάριο ανασφαλί¬ 
στου (ειδικού τύπου) και εγγράφονται στο Ενιαίο Μητρώο 
Ανασφαλίστων και Οικονομικά Αδυνάτων που τηρείται 
στο Υπουργείο Υγείας και Πρόνοιας-Διεύθυνση Ανάπτυ¬ 
ξης Νοσοκομειακών Μονάδων. 

Β. ΑΠ ΑΙΤΟΥΜ ΕΝ Α ΔΙ ΚΑΙ ΟΛΟ ΓΗΤΙΚΑ 

1. Για όλες τις κατηγορίες 

α. Αίτηση επί εντύπου που χορηγείται από την υπηρεσία 
Πρόνοιας της Ν.Α. 

β. Φωτοτυπία ταυτότητος ή διαβατηρίου. 

γ. Πιστοποιητικό οικογενειακής κατάστασης. 

δ. Φωτογραφίες των μελών για τα οποία θα εκδοθεί βι¬ 
βλιάριο. 

ε. Υπεύθυνη δήλωση του Ν. 1599/86 στην οποία θα βε¬ 
βαιώνεται ότι όλα τα στοιχεία που προσκομίζονται είναι 
αληθή, ότι είναι ανασφάλιστος και ότι σε περίπτωση που 
αλλάξει η ασφαλιστική του κατάσταση θα δηλωθεί αμέ¬ 
σως και θα παραδοθεί το βιβλιάριο στην Υπηρεσία έκδο¬ 
σής του. 

2. Επιπλέον για την κατηγορία Α (1) 

(α) Αντίγραφο του εκκαθαριστικού σημειώματος φό¬ 
ρου εισοδήματος του προηγούμενου έτους αυτού που 
υποβάλλεται η αίτηση και αντίγραφο φορολογικής δήλω¬ 
σης εισοδήματος τρέχοντος έτους. Σε περίπτωση που ο 
δικαιούχος δεν υποχρεούται στην υποβολή φορολογικής 
δήλωσης, υποβάλλεται υπεύθυνη δήλωση του 
Ν.1599/1986, θεωρημένη από την αρμόδια Δ.Ο.Υ. για την 
παραλαβή όμοιου αντιτύπου για το σχετικό έλεγχο. 

(β) Αντίγραφο του εντύπου Ε9 θεωρημένο από την Εφο¬ 
ρία, εφόσον από τη δήλωση φόρου εισοδήματος προκύ¬ 
πτουν σχετικά στοιχεία. 

(γ) Βεβαίωση (ι) της αρμόδιας υπηρεσίας Πρόνοιαςτης 
Ν. Α. του τόπου μόνιμης κατοικίας για τυχόν επιδότηση και 

το ύψος αυτής για τον ίδιο και τα μέλη της οικογένειας του 
και (ιι) του Ο.Γ.Α. προκειμένου για δικαιούχο που εμπίπτει 
στις διατάξεις του άρθρου 39 του Ν.2459/97 (επίδομα τρί¬ 
του παιδιού, πολυτεχνικό επίδομα ή σύνταξη). 

(δ) Αντίγραφο λογαριασμού Δ.Ε.Η. ή Ο.Τ.Ε. 

(ε) Οι δικαιούχοι με προσαύξηση των οικονομικών κρι¬ 
τηρίων θα προσκομίζουν βεβαίωση υπογεγραμμένη από 
το Δ/ντή ή Επιμελητή Α' της νοσηλευτικής μονάδας, που 
νοσηλεύτηκαν ή νοσηλεύονται, στην οποία θα βεβαιώνε¬ 
ται το είδος της ασθένειας, η έκταση νοσηλείας και το πι¬ 
θανόν κόστος αντιμετώπισής της. 

(στ) Βεβαίωση μη ασφάλισης από τον αρμόδιο ασφαλι¬ 
στικό φορέα, ανάλογα με το επάγγελμα που δηλώνεται. 

(ζ) Επί πλέον στην υπεύθυνη δήλωση θα δηλώνεται ότι 
δεν υπάρχουν εισοδήματα από συντάξεις ή άλλες πηγές 
του εξωτερικού. 

(η) Προκειμένου για αλλοδαπούς θα προσκομίζονται τα 
έγγραφα που είναι εφοδιασμένοι (πράσινη κάρτα, κ. ά.) 
από τα οποία προκύπτει η μονιμότητα και νομιμότυπα της 
παραμονήςτους. 

3. Για τις ειδικές κατηγορίες (Α.2) 

(1) Η περίπτωση (α): Μόνο αίτηση , φωτογραφίες και 
βεβαίωση του ιδρύματος που το περιθάλιττει. 

(2) Η περίπτωση (β): τα γεγικά δικαιολογητικά και βε¬ 
βαίωση δημόσιας αρχής ότι έχουν την ιδιότητα του συ- 
νταξιοδστημένου αγωνιστή Εθνικής Αντίστασης σύμφω¬ 
να με τις διατάξεις του Ν. 1543/1985. 

(3) Η περίπτωση (γ): τα γενικά δικαιολογητικά και βε¬ 
βαίωση της Ιεράς Μονής Σινά ή του Επιτρόπου του Επί¬ 
σημου Μετοχιού Αθηνών ότι ανήκουν και υπηρετούν σε 
αυτήν ή βεβαίωση του Πατριαρχείου που υπηρετούν. 

(4) Η περίπτωση (δ) : τα γενικά δικαιολογηπκά και βε¬ 
βαίωση του σωφρονιστικού καταστήματος όπου εκτίουν 
την ποινή τους. 

(5) Οι περιπτώσεις (ε και στ): τα γενικά δικαιολογητικά 
και βεβαίωση του φορέα που χορηγεί την υποτροφία . 
Στις περιπτώσεις αυτές η ισχύς του βιβλιαρίου ορίζεται 
για όσο χρόνο διαρκεί η υποτροφία. 

4. Η Επιτροπή μπορεί να ζητήσει οποιοδήποτε άλλο 
στοιχείο κριθεί απαραίτητο. 

Γ. ΔΙΑΔΙΚΑΣΙΑ ΕΓΓΡΑΦΗΣ ΣΤΟ ΜΗΤΡΩΟ ΚΑΙ ΕΚΔΟΣΗΣ 
ΒΙΒΛΙΑΡΙΟΥ ΟΙΚΟΝΟΜΙΚΑ ΑΔΥΝΑΤΩΝ ΚΑΙ ΑΝΑΣΦΑ¬ 
ΛΙΣΤΩΝ 

α) Κατάθεση από τον αιτούντα (ή εκπρόσωπό του) των 
προβλεπόμενων δικαιολογητικών στην αρμόδια υπηρε¬ 
σία Πρόνοιαςτης Νομαρχιακής Αυτοδιοίκησης (Ν.Α.) του 
τόπου μόνιμης κατοικίας του. 

β) "Ελεγχος των δικαιολογιτικών από την υπηρεσία ως 
προς την πληρότητα και γνησιότητα. 

γ) Διαβίβαση των δικαιολογητικών σε ειδική Επιτροπή, 
η οποία συγκροτείται με απόφαση του Γενικού Γραμμα- 
τέατης Περιφέρειας κατά Νομ/κή Αυτόδ/ση ή Νομ/κό Δια¬ 
μέρισμα ή νομαρχιακό τομέα και απστελείται: από έναν 
υπάλληλο Δ.Ο.Υ. κατηγορίας ΠΕ, έναν υπάλληλο της αρ¬ 
μόδιας Δ/νσης Πρόνοιας και ένα πρόσωπο που ορίζεται 
από το Γενικό Γραμματέα Περιφέρειας. 

δ) Η Επιτροπή αφού εξετάσει τα δικαιλογητικά συντάσ¬ 
σει σχετική απόφαση την οποία μαζί με το σχετικό φάκε¬ 
λο επιστρέφει στην Υπηρεσία: Στις θετικές Περιπτώσεις 
χορηγείται από την υπηρεσία αυτή Αριθμός Μητρώου και 
Βιβλιάριο Νοσηλείας σύμφωνα με τα οριζόμενα στις πα¬ 
ραγράφους 4,4.1 και 4.2 του (δ) σχετικού. 
ε) Κάθε βιβλιάριο έχει ισχύ ενός έτους από την ημερο¬ 


μηνία έκδοσής του, είναι ειδικού τύπου και επικυρώνεται 
με ειδικό σήμα από την υπηρεσία που το εκδίδει. 

στ) Σε εξαιρετικές περιπτώσεις εκτάκτων εισαγωγών 
για νοσηλεία είναι δυνατή η έκδοση βιβλιαρίων με ανα¬ 
δρομική ισχύ κατ’ ανώτατο όριο ενός μηνός από την υπο¬ 
βολή της σχετικής αίτησης μετά από ειδική αιπολογημέ- 
νη απόφαση της Επιτροπής. Ηαίτηση χορήγησης βιβλια¬ 
ρίου πρέπει να κατατεθεί εντός ενός μηνός από την 
έκτακτη εισαγωγή στο Νοσοκομείο. 

Τα δικαιολογητικά θα υποβληθούν σύμφωνα με την 
προβλεπόμενη στην παρούσα απόφαση διαδικασία. 

ζ) Μετά τη λήξη του χρόνου ισχύος του βιβλιαρίου , η 
ανανέωσή του γίνεται με την ίδια διαδικασία με την οποία 
εκδίδεται. Για όσους δικαιούχους έπαψαν να υπάρχουν οι 
προϋποθέσεις, η αρμόδια Υπηρεσία της Ν.Α. εκδίδει από¬ 
φαση διαγραφής από το Μητρώο. 

Δ. ΠΑΡΟΧΕΣ ΣΤΟΥΣ ΔΙΚΑΙΟΥΧΟΥΣ ΒΙΒΛΙΑΡΙΟΥ 

Στους δικαιούχους βιβλιαρίου ιατροφαρμακευτικής και 
νοσοκομειακής περίθαλψης οικονομικά αδυνάτων παρέ¬ 
χεται : 

(1) Δωρεάν πλήρης νοσηλεία σε κλίνες Γθέσης. Ειδικά 
όμως οι Αρχιερείς των Πατριαρχείων δικαιούνται Α'θέσης 
ενώ οι ιερείς και λαϊκή αυτών ΒΒ' θέση. 

(2) Εξέταση , δωρεάν χορήγηση φαρμάκων (λίστας ) 
στα ιδρύματα που αναφέρονται στηνπαραγρ. Α1 της από¬ 
φασης και διενέργεια παρακλινικών ή εργαστηριακών 
εξετάσεων. 

(3) Μεταφορά ασθενών με πλωτό ή αεροπορικό μέσον. 

Το κόστος των ανωτέρω παροχών χρεώνεται από τα 

Νοσηλευτικά Ιδρύματα με την ίδια διαδικασία που προ- 
βλέπεται για τους ασφαλισμένους του Δημοσίου σε χωρι¬ 
στό λογαριασμό. 

Ε . ΔΗΜΙΟΥΡΓΙΑ ΚΑΙ ΣΥΝΤΗΡΗΣΗ ΕΝΙΑΙΟΥ ΜΗΤΡΩΟΥ 
ΟΙΚΟΝΟΜΙΚΑ ΑΔΥΝΑΤΩΝ ΚΑΙ ΑΝΑΣΦΑΛΙΣΤΩΝ 

ΟιΥπηρασίεςπου εκδίδουντα βιβλιάρια τηρούν σε ηλε¬ 
κτρονική μορφή Μητρώο Οικονομικά Αδυνάτων και Ανα¬ 
σφαλίστων σε επίπεδο Νομαρχιακής Αυτ/σης. Το μητρώο 
ενημερώνεται διαρκώς με τις νέες εγγραφές ή διαγραφές 
των δικαιούχων . Το α' δεκαήμερο κάθε μήνα αποστέλ¬ 
λουν κατάσταση μεταβολών του προηγούμενου μήνα 
στην αρμόδια Δ/νση του Υπουργείου Υγείας - Πρόνοιας, 
η οποία τηρεί το Ενιαίο Μητρώο των Οικονομικά Αδυνά¬ 
των και Ανασφαλίστων για όλη τη χώρα. 

ΣΤ. Τα νοσοκομεία χρεώνουν το κόστος της νοσηλείας 
και της χορήγησης φαρμάκων και εισπράττουν τα σχετι¬ 
κά ποσά σύμφωνα με τη διαδικασία που θα καθοριστεί με 
σχετική διάταξη. 

Ζ. ΜΕΤΑΒΑΤΙΚΕΣ ΔΙΑΤΑΞΕΙΣ 

1. Η χορήγηση βιβλιαρίου με τη νέα διαδικασία θα αρ¬ 
χίσει μετά την ολοκλήρωση των απαιτουμένων διαδικα¬ 
σιών μηχανογραφικής παρακολούθησης και υποστήρι¬ 
ξης του συστήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1999 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ &ΑΠΟΚ/ΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Θ. ΚΟΤΣΩΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α5/5739 (3 

Αναγνώριση Νοσοκομειακής Μονάδας» ως κατάλληλης 
για άσκηση των γιατρών. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Ι.Τις διατάξεις του άρθρου 6 του Ν. 3366/55 καθώς και 
της παρ. 2 του άρθρου 8 του Ν. 2071/92. 

2. Την αριθμ. 8792/7-10-99 απόφαση της Εκτελεστικής 
Επιτροπής του ΚΕ.Σ.Υ. 

3. Την με αριθμ. Δ3α/οικ./149/18-2-99 (ΦΕΚ. Β 165/99) 
απόφαση του Υφυπουργού Υγείας και Πρόνοιας για με¬ 
ταβίβαση αρμοδιοτήτων και του δικαιώματος υπογραφής 
εγγράφων « Με εντολή Υφυπουργού» για τον Τομέα Υγεί¬ 
ας, αποφασίζουμε: 

I. Κυρώνουμε την ανωτέρω (2) σχετική γνωμοδότηση 
της Ε.Ε. του ΚΕ.Σ.Υ., με την οποία αναγνωρίζεται η ακό¬ 
λουθη νοσοκομειακή μονάδα, ως κατάλληλη, για άσκηση 
των γιατρών στην αναφερόμενη ειδικότητα: 

Νομ/κό Γεν.Νοσ/μείο Γ ιαννιτσών 

Μικροβιολογικό τμήμα: 2 χρόνια άσκηση στη Μικροβιο¬ 
λογία, από τα οποία οι (6) έξι μήνες στην Αιματολογία. 

II. Από τις διατάξεις του παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

III. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 11 Νοεμβρίου 1999 
Με εντολή Υφυπουργού 

Ο ΓΕΝ.Δ/ΝΤΗΣ ΥΠΗΡΕΣΙΩΝ ΥΓΕΙΑΣ 
Π. Μ ΠΑΚΟΠΟΥΛΟΣ 

-«- 

Αριθ. 11593 (4) 

Διάλυση της Δημοτικής Επιχείρησης Τοπικής Ανάπτυξης 
Δήμου Σκύρου του Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β’ 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α). 

3. Τις διατάξεις του Ν. 2503/97 (Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική Αυτοδιοίκηση και άλλες διατάξεις). 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

5. Τις διατάξεις του άρθρου 284 του Π. Δ. 410/95. 

6. Την αριθ. 7754/6-11 -95 απόφαση του Περιφερειακού 
Δ/ντη Ν. Εύβοιας περί σύστασης της Δημοτικής Επιχείρη¬ 
σης Τοπικής Ανάπτυξης Σκύρου, που δημοσιεύθηκε στο 
ΦΕΚ 1057, της 22-12-95. 

7. Την αριθ. 105/99 απόφαση του Δημοτικού Συμβουλί¬ 
ου Σκύρου με την οποία, με την απόλυτη πλειοψηφία των 
μελών του Δ Σ. του, διαλύεται η Δημοτική Επιχείρηση Το- 
πικής Ανάπτυξης Σκύρου. 

8. Τις αριθ. 5921/9-9-97 και 5910/23-7-99 αποφάσεις Γ ε¬ 


νικού Γραμματέα Περιφέρειας Στερεός Ελλάδας για με¬ 
ταβίβαση δικαιώματος υπογραφής «Με εντολή Γενικού 
Γραμματέα», αποφασίζουμε: 

Διαπιστώνουμε τη διάλυση της Δημοτικής Επιχείρησης 
Τοπικής Ανάπτυξης Δήμου Σκύρου του Ν. Εύβοιας. 

Με την απόφαση αυτή δεν προκαλείται δαπάνη σε βά- 
ροί^του προϋπολογισμού του Δήμου Σκύρου. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Χαλκίδα, 2 Νοεμβρίου 1999 
Με εντολή Γ εν. Γ ραμματέα Περιφέρειας 
Η Διευθύντρια 
ΓΑΡ. ΚΕΛΑΛΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 1767/99 τ.Β' στο οποίο δημοσιεύθηκε η 
Γ2β/3492 απόφαση «Μεταβίβαση Κρατικών Παιδικών 
Σταθμών στο Δήμο Φιλώτα—Ν .Φλώρινας» γίνονται οι πα¬ 
ρακάτω διορθώσεις: 

Στον τίτλο από το εσφαλμένο: «Μεταβίβαση Κρατικών 
Παιδικών Σταθμών στο Δήμο Φιλώτα - Ν.Φλώρινας» στο 
ορθό: «Μεταβίβαση Κρατικών Παιδικών Σταθμών». 

Στην παράγραφο 4 του προοιμίου από το εσφαλμένο: 
«...Κυβέρνηση και Κυβερνητικά Όργανα» και όπως αυτό 
τροποποιήθηκε με το άρθρο 1 του άρθρου Ν.2469/99 
(ΦΕΚ 38 Α’..)» στο ορθό: «τροποποιήθηκε με το άρθρο 1 
του Ν.2469/99 (ΦΕΚ38Α’)...» 

Στο ΦΕΚ 1767/99 τ.Β’ στο οποίο δημοσιεύθηκε η 
Γ2β/3558 απόφαση «Μεταβίβαση Κρατικού Παιδικού 
Σταθμού στο Δήμο Μαραθώνος Ν .Αττικής «γίνονται οι πα¬ 
ρακάτω διορθώσεις: 

Στον τίτλο από το εσφαλμένο «Μεταβίβαση Κρατικού 
Παιδικού Σταθμού στο Δήμο Μαραθώνος Ν.Αττικής» στο 
ορθό: «Μεταβίβαση Κρατικού Παιδικού Σταθμού». 

Στην παράγραφο 4 του προοιμίου από το εσφαλμένο: 
«...αυτό τροποποιήθηκε με το άρθρο 1 του άρθρου 
Ν.2469/99 (ΦΕΚ 38Α’).. *> στο ορθό: «...με το άρθρο 1 του 
Ν. 2469/99 (ΦΕΚ 38Α’)....». Στην παράγραφο 7 του προοι¬ 
μίου από το εσφαλμένο: « Την 104/30-7-99 απόφαση...» 
στο ορθό:« «Την με αριθμ. 104/30-7-99 απόφαση». 

Στο ΦΕΚ 1767/99 τ.Β στο οποίο δημοσιεύθηκε η 
Γ2β/3549 απόφαση «Μεταβίβαση Κρατικού Παιδικού 
Σταθμού στο Δήμο Γιάννουλης Ν.Λάρισας» γίνονται οι πα¬ 
ρακάτω διορθώσεις: 

Στον τίτλο από το εσφαλμένο: «Μεταβίβαση Κρατικού 
Παιδικού Σταθμού στο Δήμο Γ ιάννουλης Ν. Λάρισας» στο 
ορθό: «Μεταβίβαση Κρατικού Παιδικού Σταθμού». 

Στην παράγραφο 4 του προοιμίου από το εσφαλμένο: 
«...με το άρθρο 1 του άρθρου Ν.2469/99 (ΦΕΚ ·38Α’)...» 
στο ορθό: «...μετο άρθρο 1 του Ν. 2469/99 (ΦΕΚ38Α’) ». 

Στην παράγραφο 7 του προοιμίου από το εσφαλμένο: 
«Την 103/3-8-99 απόφαση...» στο ορθό: «Την με 
αριθμ. 103/3-8-99 απόφαση». 

Στο ΦΕΚ 1767/99 τ.Β’ στο οποίο δημοσιεύθηκε η 
Γ2β/3538 απόφαση «Μεταβίβαση Κρατικών Παιδικών 
Σταθμών στο Δήμο Φάριδος Ν.Λακωνίας και στο Δήμο 
Αστακού Ν.Αιτωλ/νίας» γίνονται οι παρακάτω διορθώσεις: 

Στον τίτλο από το εσφαλμένο: «Μεταβίβαση Κρατικών 
Παιδικών Σταθμών στο Δήμο Φάριδος Ν .Λακωνίας και στο 

Δήμο Αστακού Ν. Αιτωλ/ νιας» στο ορθό: «Μεταβίβαση 
Κρατικών Παιδικών Σταθμών». 

Στην παράγραφο 4 του προοιμίου από το εσφαλμένο: 
«... με το άρθρο 1 το» άρθρου Ν. 2469/99 (ΦΕΚ 38Α’)...» 
στο ορθό: 

«...μετο άρθρο 1 του Ν.2469/99 (ΦΕΚ38Α 1 )...». 

Στην παράγραφο 7 του προοιμίου από το εσφαλμένο: 
«Την αριθ, 129/5-7-1999 απόφαση...» στο ορθό: «Την με 
αριθμ. 129/5-7-1999 απόφαση...». 

Στην παράγραφο 8 του προοιμίου από το εσφαλμένο: 
«Την 131/3-8-1999 απόφαση...» στο ορθό: «Τήν με αριθμ. 
131/3-8-1999 απόφαση...». 

(Από το Υπουργείο Υγείας και Πρόνοιας) 
-*- 

( 6 ) 

Στο ΦΕΚ 1651/99 τ.Β’ στο οποίο δημοσιεύθηκε 
η/Γ2β/2379 απόφαση «Μεταβίβαση Κρατικών Παιδικών 
Σταθμών στο Δήμο Πρεσπών Ν. Φλώρινας» γίνεται η πα¬ 
ρακάτω διόρθωση: 

Στον τίτλο από το εσφαλμένο: «Μεταβίβαση Κρατικών 
Παιδικών Σταθμών στο Δήμο Πρεσπών Ν.Φλώρινας» στο 
ορθό: «Μεταβίβαση Κρατικών Παιδικών Σταθμών». 

Στο ΦΕΚ 1730/99 τ.Β’ στο οποίο δημοσιεύθηκε η 
Γ2β/2294 απόφαση «Μεταβίβαση Κρατικών Παιδικών 
Σταθμών στο Δήμο Τοπείρου Ν.Ξάνθης» γίνονται οι πα¬ 
ρακάτω διορθώσεις: 

Στον τίτλο από το εσφαλμένο: «Μεταβίβαση Κρατικών 
Παιδικών Σταθμών στο Δήμο Τοπείρου Ν .Ξάνθης» στο ορ¬ 
θό: «Μεταβίβαση Κρατικών Παιδικών Σταθμών». 


Στην παράγραφο 7 του προοιμίου από το εσφαλμένο: 
«...Δημοτικού Συμβουλίου του Δήμου Τοπείου Ν.Ξάν¬ 
θης...» στο ορθό: «...Δημοτικού Συμβουλίου του Δήμου 
Τοπείρου Ν.Ξάνθης...». 

Στο ΦΕΚ 1730/99 τ.Β’ στο οποίο δημοσιεύθηκε η 
Γ2β/2210 απόφαση «Μεταβίβαση Κρατικού Παιδικού 
Σταθμού στο Δήμο Καρπάθου Νομού Δωδεκανήσου» γί¬ 
νεται η παρακάτω διόρθωση: 

Στον τίτλο από το εσφαλμένο: «Μεταβίβαση Κρατικού 
Παιδικού Σταθμού Καρπάθου Νομού Δωδεκανήσου» στο 
ορθό: «Μεταβίβαση Κρατικού Παιδικού Σταθμού». 

Στο ΦΕΚ 1777/99 τ.Β’ στο οποίο δημοσιεύθηκε η 
Γ2β/3468 απόφαση «Μεταβίβαση Κρατικού Παιδικού 
Σταθμού Ριζώματος Ν.Τρικάλων» γίνονται οι παρακάτω 
διορθώσεις: 

Στον τίτλο από το εσφαλμένο: «Μεταβίβαση Κρατικού 
Παιδικού Σταθμού Ριζώματος Ν.Τρικάλων» στο ορθό: 
«Μεταβίβαση Κρατικού Παιδικού Σταθμού». 

Στην παράγραφο 7 του προοιμίου από το εσφαλμένο: 
«... της Υπουργού Εσωτερικών, Δημόσιας Διοίκησης και 
Αποκέντρωσης Λεωνίδα Τζανή και Γεώργιο Φλωρίδη» στο 
ορθό: «...της Υπουργού Εσωτερικών, Δημόσιας Διοίκη¬ 
σης και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης Λεωνίδα Τζανή και Γεώργιο Φλωρίδη». 

(Από το Υπουργείο Υγείας και Πρόνοιας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.θί.ςτ 
β-τηβϊΙ: ννθβηηεείθτ @ βΐ.ρτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κόρινθου 327 - Τ.Κ. 262 23 (061) 6381 100 

5248188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531)22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ " Μ^ΧΡ 1 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Α , „ . ,*_,_ 


- Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 ** 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ. Ε. Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 































